
Notat


	Til:
	Departementene, KS og SABIMA

	Fra:
	Avdeling for naturforvaltning

	Saksbeh.:
	Ingunn B. Lid
	Telefon:
	22 24 58 73

	Dato:
	
	Saksnr.:
	2001/2713-     N/IBL

	Unntatt offentlighet iht. offentlighetsloven § 5.2.c


Arbeidsgruppens oppgaver og mandat

Bakgrunn 

Departementene ble enig om følgende i det interdepartementale utvalget for oppfølging av stortingsmeldingen om biologisk mangfold 15.10.01:

· Arbeidet med det Nasjonale programmet for kartlegging og overvåking startes opp i november 2001 og foregår i en arbeidsgruppe under det interdepartementale utvalget. 

· Arbeidsgruppen utarbeider et innspill til budsjettprosessen for 2003. (jf Sem-erklæringen og Innst. S. nr 295 (2000-2001) om Rikets miljøtilstand hvor det  forutsettes etablering av et kartleggings- og overvåkingsprogram innen 2003).

· Arbeidsgruppen legger fram en sluttrapport, tilsvarende rapporten ”Forslag til etablering og drift av artsdatabank i Norge”, ved utgangen av 2002.

Med bakgrunn i dette kan arbeidet deles inn i to faser.

Fase 1: Innspill til budsjettprosessen

Fase 2: Rapport med anbefalinger på gjennomføring av det nasjonale programmet

Fase 1

Framdriftplan:

· første møte 9. november,

· andre møte 10. desember

· siste møte 22. januar

Prosess:  

Møte 9. november: Det foreslås at arbeidsgruppen gir  MD/DN i oppdrag å lage 1) forslag til disposisjon for budsjettinnspillet. 2) utkast til arbeidsplan for det videre arbeidet på bakgrunn av mandatet i stortingsmeldingen. Forslag til disposisjon til budsjettinnspill sendes ut 26. november. Arbeidsgruppens deltakere spiller inn bidrag til budsjettinnspillet innen 3. desember. Utkast til budsjettinnspill og arbeidsplan sendes ut slik at de kan diskuteres på neste møte 10. desember. 

Møte 10. desember: Utkast til budsjettinnspillet og utkast til arbeidsplan for det videre arbeidet diskuteres. MD/DN får i oppdrag å lage nytt utkast til budsjettinnspill og arbeidsplan på bakgrunn av diskusjonen i møtet. Nytt utkast til budsjettinnspill sendes ut før jul med frist for tilbakespill, slik at endelig budsjettdrøfting kan gjøres på møte i januar. Nytt utkast til arbeidsplan sendes ut slik at også den kan diskuteres på møte 22. januar.

Møte 22. januar: Budsjettinnspill og arbeidsplan diskuteres og ferdigstilles.

Fase 2 

Februar 2002

Arbeidet med å lage rapport med anbefalinger på gjennomføring av det nasjonale programmet starter opp, på bakgrunn av arbeidsplanen. 

